ห้ามพลาด! ร่วมเชียร์ “แต้ว” สุดาพร ขึ้นชกลุ้นเหรียญประวัติศาสตร์ วันนี้ 12.00 น.
ชวนคนไทยร่วมส่งกำลังใจให้ “น้องแต้ว” สุดาพร สีสอนดี ขึ้นชกในรอบรองชนะเลิศ เพื่อลุ้นเหรียญประวัติศาสตร์ วันนี้ 12.00 น.
ชวนคนไทยร่วมส่งกำลังใจให้ “น้องแต้ว” สุดาพร สีสอนดี ขึ้นชกในรอบรองชนะเลิศ เพื่อลุ้นเหรียญประวัติศาสตร์ วันนี้ 12.00 น.
5 ส.ค. 2564

ผู้สื่อข่าวรายงานว่า มหกรรมกีฬาโอลิมปิก โตเกียว 2020 ที่กรุงโตเกียว ประเทศญี่ปุ่น วันนี้ (5 ส.ค.2564) เวลา 12.00 น. ตามเวลาประเทศไทย มีโปรแกรมการแข่งขันมวยสากลรอบรองชนะเลิศ รุ่น 60 กก.หญิง “แต้ว” สุดาพร สีสอนดี นักชกหญิงของไทย ดีกรีรองแชมป์โลก 2018 พบกับ “เคลลี่ แอนน์ แฮร์ริงตัน” นักชกจากไอร์แลนด์ ดีกรีแชมป์โลก 2018 และเป็นเต็ง 1 ของรายการนี้
อย่างไรก็ตาม การผ่านเข้ามาถึงรอบตัดเชือกในครั้งนี้ ทำให้อย่างน้อย สุดาพร สีสอนดี ได้การันตีเหรียญทองแดงเป็นที่เรียบร้อยแล้ว โดยความสำเร็จในครั้งนี้ถือว่าเป็นเหรียญโอลิมปิกครั้งแรกในรอบ 9 ปีของมวยสากลไทยหลังจากเหรียญเงินของ “แก้ว” พงษ์ประยูร ในปี 2012
ขณะเดียวกันยังเป็นเหรียญแรกของนักมวยหญิงไทยในเวทีโอลิมปิก ซึ่งเปรียบเสมือนจุดเริ่มต้นความสำเร็จในโอลิมปิกเกมส์อีกครั้งของวงการกำปั้นไทย และแน่นอนว่า “แต้ว” สุดาพร ก็ไม่ต้องการที่จะหยุดอยู่แค่เหรียญทองแดงเท่านั้น
สำหรับการขึ้นชกในไฟต์ประวัติศาสตร์ ร่วมรับชมและให้กำลังใจนักชกหญิงของไทย สุดาพร สีสอนดี ให้ผ่านเข้าสู่รอบชิงชนะเลิศได้ ผ่านการชมถ่ายทอดสดผ่านจอ LED Digital Out-of-Home จำนวน 534 จอทั่วประเทศ